**Disgrifiad Swydd:Tiwtor yn y Dyniaethau (Arweinydd Blwyddyn Sylfaen y Dyniaethau)**

|  |  |
| --- | --- |
| **Cyfadran:** | Y Dyniaethau a'r Gwyddorau Cymdeithasol |
| **Adran/Pwnc:** | Hanes, Treftadaeth a'r Clasuron neu Lenyddiaeth, y Cyfryngau ac Ieithoedd |
| **Cyflog:** | Cyfwerth â £32,982-£37,099 y flwyddyn (pro rata) ynghyd â buddion pensiwn USS (Gradd 7) |
| **Oriau gwaith:** | Llawn amser; 1.0 CALl |
| **Nifer y swyddi:** | 1 |
| **Contract:** | Cyfnod penodol o 06/01/2025 i 06/06/2025 |
| **Lleoliad:** | Bydd deiliad y swydd hon yn gweithio ar Gampws Parc Singleton |

|  |  |
| --- | --- |
| **Prif Ddiben y Swydd:**  | Disgwylir i ddeiliad y swydd gyfrannu at addysgu ac asesu a goruchwylio myfyrwyr y Dyniaethau ar lefel Blwyddyn Sylfaen ond hefyd ar draws y Gyfadran pan fo angen, yn ogystal â rhannu cyfrifoldebau gweinyddol sefydliadol ac academaidd. Bydd yn rhaid i ddeiliad y swydd hon ddarparu gweithgarwch dysgu ac addysgu o safon uchel i fyfyrwyr, a meddu ar ymrwymiad i wella profiad cyffredinol y myfyrwyr.Dyma gyfrifoldebau penodol y rôl:1. Gweithio fel Cyfarwyddwr Rhaglen Sylfaen y Dyniaethau dros dro tra bod Cyfarwyddwr presennol y Rhaglen (Dr Ryan Sweet) ar absenoldeb ymchwil. Bydd y rôl yn cynnwys cyfrifoldebau arwain, gweinyddu a bugeiliol y rhaglen ac ymrwymiad i fentrau recriwtio myfyrwyr (gan gynnwys staffio Diwrnodau Agored).2. Cydlynu, addysgu a marcio ar gyfer modiwl gorfodol a thrawsddisgyblaethol y Flwyddyn Sylfaen [FY-016 Traethawd Ymchwil.](https://intranet.swan.ac.uk/catalogue/default.asp?type=moddetail&dept=any&mod=FY-016&ayr=24/25&psl=TB2&detailOnly=false) Bydd hyn yn cynnwys cydlynu trefniadau goruchwylio ar gyfer carfan fawr o fyfyrwyr, gan arwain gweithdai sgiliau wythnosol, cefnogi myfyrwyr a staff, a threfnu marcio a chymedroli.3. Cyfrannu at addysgu a marcio modiwl y Flwyddyn Sylfaen [FY-014 Myfyrio Beirniadol a Datrys Problemau sy'n orfodol ac yn drawsddisgyblaethol](https://intranet.swan.ac.uk/catalogue/default.asp?type=moddetail&dept=any&mod=FY-014&ayr=24/25&psl=TB2&detailOnly=false). |
| **Dyletswyddau Cyffredinol** | 1. Addysgu fel aelod o dîm addysgu datblygol, o fewn rhaglen sefydledig mewn amrywiaeth o leoliadau o diwtorialau grŵp bach i ddarlith fawr. Trosglwyddo gwybodaeth ar ffurf sgiliau, dulliau a thechnegau ymarferol, gyda chymorth mentor yn ôl yr angen, herio dulliau meddwl, meithrin trafodaethau, a datblygu gallu myfyrwyr i drafod yn feirniadol ac i feddwl yn rhesymegol.
2. Gyda chymorth, datblygu eich deunyddiau, eich dulliau a'ch ymagweddau addysgu eich hun, a dewis dulliau a meini prawf asesu addas; ceisio ffyrdd o wella perfformiad trwy fyfyrio ar ddyluniad a chyflwyniad yr addysgu, a thrwy gasglu a dadansoddi adborth. Myfyrio ar ymarfer ac ar ddatblygiad eich sgiliau dysgu ac addysgu eich hun.
3. Nodi anghenion dysgu myfyrwyr, diffinio amcanion dysgu addas, darparu adborth adeiladol i fyfyrwyr fel bo angen, darparu cyngor ar sgiliau astudio, a helpu gyda phroblemau dysgu.
4. Yn ogystal ag addysgu yn ôl yr angen ar fodiwlau sydd wedi'u datblygu eisoes, bydd y Tiwtor yn adolygu’r modiwlau yn unol ag anghenion dysgu'r myfyrwyr, yn diffinio amcanion dysgu, ac yn cynllunio neu'n dewis dulliau asesu priodol.
5. Rhyngweithio'n gadarnhaol ac yn broffesiynol â chydweithredwyr a phartneriaid eraill yn yr adran, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd.
6. Bod yn ymwybodol o ddatblygiadau yn y maes o safbwynt penodol a'r maes pwnc ehangach a'r goblygiadau ar gyfer yr economi wybodaeth neu'r byd academaidd.
7. Meithrin cysylltiadau mewnol, a chymryd rhan mewn rhwydweithiau mewnol, er mwyn cyfnewid gwybodaeth a meithrin perthnasoedd ar gyfer cydweithrediadau yn y dyfodol.
8. Cymryd rhan mewn gweithgareddau ymchwil neu weinyddol eraill sy'n briodol i'ch profiad a'ch sgiliau ac ymgymryd â'r rhain.
9. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
10. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
11. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd.
12. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
13. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.
 |

|  |
| --- |
| **Meini Prawf y Fanyleb Person** |
| 1. PhD (neu gyfwerth) mewn pwnc yn y dyniaethau neu’r gwyddorau cymdeithasol neu brofiad proffesiynol perthnasol.
2. Dangos y gallu i addysgu a goruchwylio myfyrwyr yn llwyddiannus.
3. Ymwybyddiaeth o Flynyddoedd Sylfaen ac anghenion dysgu/cefnogi penodol carfannau o fyfyrwyr y Flwyddyn Sylfaen.
4. Sgiliau trefnu ardderchog i gynllunio eich gweithgareddau eich hun o ddydd i ddydd yn unol â fframwaith y rhaglen y cytunwyd arni.
5. Gweithio fel aelod effeithiol o’r staff addysgu a chyfrannu at raglenni addysgu ar y cyd â chydweithwyr.
6. Meddu ar wybodaeth arbenigol ddigon manwl neu eang yn y dyniaethau a bod wrthi’n meithrin sgiliau pellach o ran dulliau a thechnegau addysgu, a gwybodaeth amdanynt.
7. Tystiolaeth o'r gallu i addysgu neu oruchwylio myfyrwyr yn llwyddiannus, gyda'r gallu i gyflawni Sgoriau Adborth Modiwlau o ansawdd uchel yn ôl y disgwyl.
8. Y gallu i gyfleu'r dyniaethau i gynulleidfa o fyfyrwyr a chynulleidfa academaidd.
9. Ymrwymiad i amgylchedd dysgu sy’n canolbwyntio ar y myfyrwyr.
10. Ymrwymiad i ddatblygiad proffesiynol parhaus.
 |
| **Meini Prawf Dymunol** |
| 1. Cymhwyster addysgu'r Academi Addysg Uwch.
2. Profiad arweinyddiaeth mewn addysg uwch ar lefel cydlynydd modiwl neu'n uwch.
3. Profiad o addysgu neu gefnogi myfyrwyr lefel 3 a/neu Flwyddyn Sylfaen.
 |
| **Yr Iaith Gymraeg:** |
| Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |

 